Nekropola stećaka Rajkov Kamen
<s>Nekropola Rajkov kamen u zaseoku Mijatovcima, naselje Krekovi, opština Nevesinje.</s><s>Nekropola je nacionalni spomenik BiH.</s>

<s>Lokacija 
Selo Krekovi se nalazi na obroncima na južnom podnožju planine Crvanj.</s><s>Do Krekova se dolazi lokalnim putem iz Kifinog Sela.</s><s>Nekropola Rajkov kamen nalazi se u zaseoku Mijatovcima.</s><s>Nastala je jugozapadno od nekropole Kalufi u Krekovima, i udaljena  je od nje oko 200 m. Može se smatrati i integralnim dijelom nekropole na lokalitetu Kalufi.</s>

<s>Opis  
To je mala nekropola koja se sastoji od dvije cjeline.</s><s>Prva cjelina, koju narod zove Rajkov kamen, sastoji se od 1 krstače sa nadgrobnom pločom, jednog visokog sanduka sa postoljem i jednog sanduka.</s><s>Oko 100 m sjeverozapadno od prethodne grupe nalaze se dva osamljena stećka u obliku sanduka.</s>

<s>1.Krstača sa grobnom pločom je dimenzije:2,8x0,6x0,32 m; ploča; 1,9x1,6x0,3 m. Ima odlomljene poprečne krakove.</s><s>Na ukrčtanju krakova je polujabuka, a iznad nje urezan je krug čija je unutrašnjost ispunjena linijama koje se zrakasto šire.</s><s>Ispod pokrovne ploče je druga ploča koja zatvara grobnicu.</s><s>Iz zemlje vire dijelovi grobne četverougaone rake, ograđene kamenim pločama pobodenim vertikalno u zemlju.</s>

<s>2.Visoki sanduk sa postoljem je dimenzija: 165 (120)x0,45 (0,40)x1,8 m; dimenzije postolja: 1,9 x1,5 x 0,2 m. Sanduk je prevaljen.</s><s>Ukras: na vrhu bočnih strana friz od povijene lozice sa trolistovima, a ispod je pet “saracenskih” arkada.</s><s>3. Sanduk, oko 15 m od krstače, dimnezija: 2.34 x1,65 x 0,4 m. Oko groba je ograda koju su podigli mještani.</s><s>Spomenici br. 4 i 5 su u obliku dva sanduka položeni jedan do drugog.</s><s>Spomenik br. 5 je ustvari velika ploča sa bordurom od povijene lozice sa trolistovima, tordiranom trakom u sredini ploče i rozetom.</s>

<s>Oko glavnine nekropole Kalufi nalaze se na tri mjesta razasuti stećci: 100 m zapadno od nje su tri sanduka, zatim nekropola Rajkov kamen, isto sa tri sanduka, i 100 m od nje su još dva sanduka.</s><s>Veličina spomenika i ukrasi koji se nalaze na barem po jednom od spomenika  na sve te tri odvojene cjeline govorilo bi u prilog jače diferencijacije vjerovatno pojedinih porodica.</s><s>Krstača kao oblik javlja se relativno kasno, krajem XV početkom XVI stoljeća.</s><s>Uzimajući u obzir ove dvije činjenice, nekropola Rajkov kamen se vjerovatno može datirati u period XV do početka XVI stoljeća, kada je nastala i glavnina stećaka na nekropoli Kalufi.</s>

<s>Reference</s>

<s>Vanjske veze 
 ZORAN LUKARIĆ: STEĆCI – Časopis Nova Akropola
  STEĆCI - Hrvatska enciklopedija leksikografski zavod Miroslav Krleža</s>

<s>Nacionalni spomenici u Nevesinju
Nekropole stećaka
Hum</s>

